open-index/open-wikipedia-markdown huggingface dataset:
Jež túlavý

**Jež túlavý** (iné mená: **jež južný**, **jež stredomorský** lat. *Atelerix algirus*) je druh z čeľade ježovité.

## Rozšírenie

Obýva Alžírsko, Francúzsko, Líbyu, Maltu, Maroko, Španielsko a Tunisko. O tomto druhu je známych málo informácií aj keď najčastejší druh domáceho ježka je kríženec *[[Atelerix albiventris]]* a *Atelerix algirus*. Tento druh pôvodom z Afriky, bol introdukovaný aj do ostatných krajín, napr. Francúzsko, Španielsko (Kanárske ostrovy, Baleáry). Zo štyroch druhov ježov, žijúcich v Afrike, je tento druh jediný, ktorý žije aj mimo tohto kontinentu.

## Opis
Podobá sa na európskeho ježa tmavého. Je menší ako európsky s dĺžkou od 200 do . Je však väčší ako ostatné africké druhy, má dlhší rypák, končatiny a je rýchly bežec. Jeho tvár je bledá, končatiny a hlava je hnedá. Podbruško máva viaceré farby, najmä hnedé alebo biele. Má výrazne viditeľné uši. Telo je pokryté slabými ostňami bielo hnedými ostňami. Od podobných druh ho najlepšie rozlišuje absencia ostňov na vrchu hlavy, čo znamená že ostne na hlave nerastú do špica.

Často sú napádané kliešťami a blchami.

## Biotop
O jeho biotope nie je veľa známe. Bol nájdený v stredozemských ihličnatých a zmiešaných lesoch a horských oblastiach Španielska a Afriky. V Severnej Afrike žije na území Maroka a Líbye, ale nedokáže prežiť v suchých púštnych oblastiach. V oblastiach svojho výskytu sa často nachádza aj v záhradách a parkoch.

## Rozmnožovanie
Tehotenstvo trvá od 30 do 40 dní. Samica vrhne 3 až 10 mláďat. Dokáže vrhnúť dvakrát do roka. Mláďatá vážia od 12 do 20 g. Obdobie rozmnožovania trvá od októbra do marca. Jedince sexuálne dospievajú približne v 8. až 10. týždni a nevytvárajú páry na celý život.

## Poddruhy
* *Atelerix algirus algirus* (Lereboullet, 1842)
* *Atelerix algirus girbanensis* (Vesmanis, 1980)
* *Atelerix algirus vagans* (Thomas, 1901)

## Referencie

## Iné projekty

## Zdroj
*Amori, G., Hutterer, R., Kryštufek, B., Yigit, N., Mitsain, G. & Muñoz, L.J.P. 2008. *[http://www.iucnredlist.org/apps/redlist/details/27926/0 Atelerix algirus]*. In: IUCN 2011. IUCN Red List of Threatened Species. Version 2011.2. (www.iucnredlist.org). Downloaded on 01 December 2011.
* 

Kategória:Ježovité
Kategória:Najmenej ohrozené druhy
Kategória:Živočíchy európskeho významu
Kategória:Zákonom chránené živočíchy na Slovensku
Zorný uhol (oftalmológia)

náhľad|Zorný uhol
**Zorný uhol** je uhol, ktorý zvierajú spojnice krajných bodov pozorovaného predmetu so stredom očnej zrenice (optickým stredom oka). Je to hlavná forma merania zorného poľa.

## Iné projekty

Kategória:Oftalmológia
Є

náhľad|Písmeno Є
**Є** (minuskula **є**) je ôsme písmeno ukrajinskej azbuky a od roku 2000 tiež chantyjskej azbuky. V ukrajinčine je jeho výslovnosť rovnaká ako výslovnosť hlásky ě v češtine. Zodpovedajúce písmeno v ruskej azbuke je Е (v ukrajinčine Е zodpovedá ruskému Э).

## Pozri aj
* Cyrilika
* Э

## Zdroj

Kategória:Písmená cyriliky
Kategória:Ukrajinčina
Ж

náhľad|Písmeno Ж
**Ж** (minuskula **ж**) je písmeno cyriliky.

V niektorých jazykoch sa vyskytujú varianty písmena **Ж**:
* Ӝ – udmurtčina,
* Җ – tatárčina, kalmyčtina.

V latinke písmenu **Ж** zodpovedá písmeno Ž (ž) v jazykoch ktorých abecedy toto písmeno obsahujú, do angličtiny je prepisované ako Zh. V arménskom písme mu zodpovedá písmeno Ժ (ժ), v gruzínskom písme písmeno ჟ.

V hlaholike písmenu **Ж** zodpovedá písmeno Ⰶ.

## Zdroj

Kategória:Písmená cyriliky
З

náhľad|Písmeno З
**З** (minuskula **з**) je písmeno cyriliky.

V niektorých jazykoch sa vyskytujú varianty písmena **З**:
* З́ – čiernohorčina,
* Ӟ – udmurtčina,
* Ҙ – baškirčina.

V latinke písmenu **З** zodpovedá písmeno Z (z), v gréckom písme v modernej gréčtine mu zodpovedá písmeno Ζ (ζ), v gruzínskom písme písmeno ზ a v arménskom písme písmeno Զ (զ).

V hlaholike písmenu **З** zodpovedá písmeno Ⰸ.

## Zdroj

Kategória:Písmená cyriliky
Ѕ

náhľad|Písmeno Ѕ
**Ѕ** (minuskula **ѕ**) je písmeno cyriliky. Vyskytuje sa len v macedónskej cyrilike, kde zachycuje hlásku *dz*. Jeho tvar sa v minuskulnom aj majuskulnom variante zhoduje s tvarom písmena S v latinke.

V arménskom písme písmenu **Ѕ** zodpovedá písmeno Ձ (ձ), v gruzínskom písme písmeno ძ.

V hlaholike písmenu **Ѕ** zodpovedá písmeno Ⰷ.

## Zdroj

Kategória:Písmená cyriliky
Introdukcia

**Introdukcia** môže byť:

* všeobecne: úvod, uvedenie
* v hudbe: 
**(obyčajne pomalý) úvod k prvej časti inštrumentálnej skladby, pozri introdukcia (úvod skladby)
**(obyčajne pomalá) úvodná časť barokovej suity, pozri introdukcia (baroková suita)
**kratší inštrumentálny úvod opery (namiesto predohry), pozri introdukcia (opera)
* v ekológii, biológii a poľnohospodárstve: rozšírenie (presun, premiestnenie) druhu alebo vnútrodruhového taxónu mimo jeho predchádzajúci prirodzený areál v dôsledku (v užšom zmysle len úmyselnej) ľudskej činnosti, prípadne v širšom ponímaní aj v dôsledku určitých prírodných dejov (prenos vetrom, vodou, vtákmi a pod.), pozri pod nepôvodný druh
* vedná disciplína systematicky podávajúca základné poznatky potrebné na štúdium a bádanie v oblasti inej vedy, zriedkavé synonymá: izagóga, izagogika, isagogé
*v náboženstve: 
**v súvislosti s Bibliou (synonymá: úvod do Svätého Písma, úvod do štúdia Biblie, úvod do biblického štúdia, biblický úvod, biblická introdukcia, úvod do Biblie):
***všetky poznatky a vedy potrebné na poznanie a pochopenie Biblie (zahŕňa teda okrem iného príslušnú vedeckú disciplínu - pozri nižšie - , ale používa sa a uvádza sa aj pri iných príležitostiach)
***v teológii: vedecká disciplína biblických vied, ktorá systematicky používa historické a kritické poznatky, ktoré súvisia s poznaním, výkladom a praktickým použitím Biblie, synonymá (popri vyššie uvedených): izagóga, izagogika, isagogé, historická kritika, pozri úvod do Svätého Písma
**v rímskokatolíckej cirkvi: slávnostné uvedenie do úradu opáta alebo farára, synonymum: inštalácia
**v evanjelickej cirkvi augs. vyznania: slávnostné uvedenie do funkcií laických cirkevných hodnostárov, synonymum: inštalácia

## Poznámky


## Referencie

## Pozri aj
* Introduction
З́

**З́** (minuskula **з́**) je písmeno cyriliky.

Bolo zavedené v roku 2009 pre potreby čiernohorčiny. Ide o variant písmena З. Písmeno je vyslovované ako písmeno Ź v poľštine, rovnako tak je prepisované do latinky.

## Zdroj

Kategória:Písmená cyriliky
David Luiz

**David Luiz Moreira Marinho** známy ako **David Luiz** (* 22. apríl 1987, Diadema) je profesionálny brazílsky futbalista hrajúci za brazílsky klub Flamengo ako obranca.

Luiz započal kariéru v rodnom São Paule, odkiaľ odišiel do Vitórie. Jeho prvým európskym klubom bola Benfica. V roku 2011 prestúpil do londýnskej Chelsea, odkiaľ v roku 2014 odišiel do Francúzska. Svoje angažmá v Paríži ukončil v roku 2016 a vrátil sa naspäť do Chelsea. V auguste 2019 prestúpil za €8,000,000 do Arsenalu Londýn.

## Externé odkazy
* Profil hráča na oficiálnej stránke klubu Arsenal FC
* Profil hráča na stránke Transfermarkt
* Profil hráča na stránke Soccerway

## Zdroj

Kategória:Brazílski futbalisti
Kategória:Futbaloví obrancovia
Kategória:Hráči Esporte Clube Vitória
Kategória:Hráči SL Benfica Lisabon
Kategória:Hráči Paris Saint-Germain FC
Kategória:Hráči Chelsea FC
Kategória:Hráči Arsenal FC
Kategória:Osobnosti zo São Paulo
И

náhľad|Písmeno И
**И** (minuskula **и**) je písmeno cyriliky. Jeho tvar sa v minuskulnom aj majuskulnom variante zhoduje s tvarom majuskule písmena N v latinke prevráteného podľa jeho zvislej osi.

Písmeno sa vyskytuje v azbukách všetkých slovanských jazykov okrem bieloruštiny, kde sa namiesto neho používa písmeno І. V ukrajinčine sa používa spoločne s písmenom І, ktoré sa používa na zápis hlásky zapisovanej písmenom **И** v ruštine, zatiaľ čo **И** sa používa na zápis hlásky v ruštine zapisovanej písmenom Ы.

V bulharčine sa na rozlíšenie významu používa aj písmeno **Ѝ** (čiarka označuje prízvuk), ktoré sa ale nepovažuje za samostatné písmeno.

Ďalšie varianty písmena И:
* Ӥ – udmurtčina
* Ӣ – tadžičtina

V arménskom písme písmenu **И** zodpovedá písmeno Ի (ի), v gruzínskom písme písmeno ი.

V hlaholike písmenu **И** zodpovedá písmeno Ⰹ.

## Zdroj

Kategória:Písmená cyriliky
І

náhľad|Písmeno І
**І** (minuskula **і**) je písmeno cyriliky. Jeho tvar sa v minuskulnom aj majuskulnom variante zhoduje s tvarom písmena I v latinke. V ukrajinskej a bieloruskej azbuke nahradzuje písmeno И. V chakaštine, komijčine a v kazaštine písmeno **I** existuje spoločne s písmenami И a Ы. V kaukazských jazykoch existuje písmeno podobné písmenu **I**, ale nazýva sa paločka a skôr než ako samostatné písmeno funguje ako diakritické znamienko.

V arménskom písme písmenu **І** zodpovedá písmeno Ի (ի), v gruzínskom písme písmeno ი.

V hlaholike písmenu **І** zodpovedá písmeno Ⰻ.

## Referencie


## Zdroj

Kategória:Písmená cyriliky
Ї

náhľad|Písmeno Ї
**Ї** (minuskula **ї**) je písmeno cyriliky. Ide o variant písmena І. Je obsiahnuté v ukrajinskej azbuke. Písmeno Ї slúži na zápis hlásky v slovenčine zapisovanej pomocou slabiky *ji* (*JI*) resp. *jí* (*JÍ*), napr. slovenský *[[Tokajík]]*, ukrajinský *Токаїк*.

## Zdroj

 

Kategória:Písmená cyriliky
Kategória:Ukrajinčina
Й

náhľad|Písmeno Й
**Й** (minuskula **й**) je písmeno cyriliky.

Písmeno sa v slovanských jazykoch príliš nepoužíva, pretože vo väčšine z nich existujú samostatné písmená pre jotované samohlásky: Е (bieloruština, ruština), Ё (bieloruština, ruština), Є (ukrajinčina), Ї (ukrajinčina), Ю (bieloruština, bulharčina, ruština, ukrajinčina), Я (bieloruština, bulharčina, ruština, ukrajinčina).

V srbčine, čiernohorčine a macedónčine sa namiesto písmena Й používa písmeno Ј. V kildinskej saamčine sa vyskytuje variant písmena Й, písmeno Ҋ. V abcházskej azbuke sa písmeno Й nevyskytuje.

V latinke písmenu **Й** v slovanských jazykoch zodpovedá písmeno J (j), v španielčine a angličtine písmeno Y (y). V arménskom písme mu zodpovedá písmeno Յ (յ).

V hlaholike písmenu **Й** zodpovedá písmeno Ⰺ.

## Zdroj

Kategória:Písmená cyriliky
Švajčiarske národné florbalové družstvo mužov

**Švajčiarske národné florbalové družstvo mužov** je národné družstvo mužov, ktoré reprezentuje Švajčiarsko v medzinárodných florbalových súťažiach, podujatiach a priateľských zápasoch. Funguje pod záštitou Švajčiarskej florbalovej federácie (SUV). Prvý medzinárodný zápas absolvovalo v roku 1987. V decembri 2018 mu patrilo vo svetovom rebríčku IFF 3. miesto.

Jeho najvýraznejším úspechom je striebro na Majstrovstvách sveta 1998. K nemu pridalo aj 2 bronzové medaily z majstrovstiev Európy a 7 bronzových medailí z MS. Posledný bronz získalo na turnaji v roku 2018, ktorý hostilo Česko. V semifinále podľahlo  až po predĺžení a v súboji o bronz potom zvíťazilo nad domácim . Úspech zaznamenalo aj oboch turnajoch Svetových hier, na ktorých vždy získalo medailu.

## Výsledky
;Majstrovstvá Európy 

;Majstrovstvá sveta 

;Kvalifikácia na MS

### Svetové hry

## Zápasy
(k 09. decembru 2018) 

## Referencie

## Pozri aj
* Švajčiarske národné florbalové družstvo žien

## Externé odkazy
* Oficiálna stránka Švajčiarskej florbalovej federácie  

## Zdroje
* Švajčiarske družstvo na stránke Medzinárodnej florbalovej federácie 
* Švajčiarske družstvo na stránke buelachfloorball.org  

Kategória:Národné florbalové družstvá
Florbal
Národné
Ј

náhľad|Písmeno Ј
**Ј** (minuskula **ј**) je písmeno cyriliky. Jeho tvar sa v minuskulnom aj majuskulnom variante zhoduje s tvarom písmena J v latinke.

Vyskytuje sa v srbskej, macedónskej, čiernohorskej, altajskej azbuke a v azbuke kildinskej saamčiny.

V srbskej, macedónskej, čiernohorskej je použité namiesto písmena Й; bolo zavedené v súlade s reformou jazyka, ktorú v 19. storočí previedol Vuk Karadžić. Uvedenie čisto latinského znaku do azbuky bolo vtedy (rovnako ako celá zmena písma aj jazyka) vnímané so značnou nevôľou. Po prvýkrát sa objavilo v slovníku „Prvi srpski rječnik“, ktorý vyšiel roku 1818; spolu s ďalšími dnes používanými znakmi – Љ, Њ, Ђ, Ћ a Џ.

V altajskej azbuke je obsiahnuté súčasne s písmenom Й, ale slúži na zápis hlásky zodpovedajúcej slovenskej hláske [*dž*]. V azbuke kildinskej saamčiny je obsiahnuté ako alternatívne písmeno k písmenu Ҋ.

## Zdroj

Kategória:Písmená cyriliky
К

náhľad|Písmeno К
**К** (minuskula **к**) je písmeno cyriliky. Jeho tvar sa v minuskulnom aj majuskulnom variante zhoduje s tvarom majuskule písmena K v latinke.

V latinke písmenu **К** zodpovedá písmeno K (k), v arménskom písme mu zodpovedá písmeno Կ (կ), v gruzínskom písme písmeno კ.

V hlaholike písmenu **К** zodpovedá písmeno Ⰽ.

## Zdroj

Kategória:Písmená cyriliky
Љ

náhľad|Písmeno Љ
**Љ** (minuskula **љ**) je písmeno cyriliky.

Je obsiahnuté v srbskej, macedónskej, čiernohorskej a itelmenskej azbuke. Písmeno vzniklo z písmen Л a Ь na zápis hlásky zodpovedajúcej slovenskej hláske zapisovanej písmenom Ľ. Písmeno bolo zavedené Vukom Karadžičom.

## Zdroj

Kategória:Písmená cyriliky
Л

náhľad|Písmeno Л
**Л** (minuskula **л**) je písmeno cyriliky.

Písmeno sa nevyskytuje v azbuke čukotčiny, kde bolo kvôli odlišnej výslovnosti nahradené písmenom Ԓ.

V latinke písmenu **Л** zodpovedá písmeno L (l), v gruzínskom písme písmeno ლ a v arménskom písme písmeno Լ (լ).

V hlaholike písmenu **Л** zodpovedá písmeno Ⰾ.

## Zdroj

Kategória:Písmená cyriliky
М

náhľad|Písmeno М
**М** (minuskula **м**) je písmeno cyriliky. Jeho tvar sa v minuskulnej aj majuskulnej variante zhoduje s tvarom majuskule písmena M v latinke.

V latinke písmenu **М** zodpovedá písmeno M (m), v gréckom písme v modernej gréčtine mu zodpovedá písmeno Μ (μ), v gruzínskom písme písmeno მ a v arménskom písme písmeno Մ (մ).

V hlaholike písmenu **М** zodpovedá písmeno Ⰿ.

## Zdroj

Kategória:Písmená cyriliky
Н

náhľad|Písmeno Н
**Н** (minuskula **н**) je písmeno cyriliky. Jeho tvar sa v minuskulnom aj majuskulnom variante zhoduje s tvarom majuskuly písmena H v latinke.

Variantom písmena je písmeno Њ, v neslovanských jazykoch sa vyskytujú také písmena Ҥ, Ң, Ӊ a Ӈ.

V latinke písmenu **Н** zodpovedá písmeno N (n), v gruzínskom písme písmeno ნ a v arménskom písme písmeno Ն (ն).

V hlaholike písmenu **Н** zodpovedá písmeno Ⱀ.

## Zdroj

Kategória:Písmená cyriliky
Ján Misch

**Ján Misch** (* 9. november 1613, Luxemburg, Luxembursko† 14. október 1677, Passau, Nemecko) bol jezuitský prírodovedec a univerzitný pedagóg. 

## Kariéra
Pôsobil na Trnavskej univerzite v rokoch 1653 – 1663, kde vyučoval matematiku a kazuistiku. Po istý čas pôsobil ako vyslanec cisára v Istanbule. V rokoch 1665 – 1671 pracoval ako lekárnik vo Viedni, Šoprone a v Bratislave. Bol prvý o ktorom je známe, že na univerzite vykonával astronomické pozorovania. V rokoch 1657 – 1663 pod pseudonymom Astrophilus zostavoval a vydával kalendár s názvom *Calendarium Typographiae Tyrnaviensis*, ku ktorému sám vypočítal viaceré údaje vzťahujúce sa na Trnavský poludník.  Hodnotu tohto poludníka 48° 27″ pravdepodobne sám určil. 3. februára 1661 pozoroval kométu, ktorú v ten istý deň objavil Johannes Hevelius v Gdansku. Toto pozorovanie opísal podrobnejšie v diele *Prognosis Astrologica ex Martino-Saturnino Cometa* vydanom v Trnave v tom istom roku.

## Diela
*1657 – 1663 – *Calendarium Typographiae Tyrnaviensis*
*1661 – *Prognosis Astrologica ex Martino-Saturnino Cometa*

## Referencie

## Literatúra
*Druga, Ladislav: *Dejiny astronómie a Slovensko.* Hurbanovo : Slovenská ústredná hvezdáreň, 2006, 444 s. ISBN 80-85221-53-5.

## Externé odkazy
Heslo Ján Misch v Ponticulus Hungaricus  

Kategória:Jezuiti
О

náhľad|Písmeno О
**О** (minuskula **о**) je písmeno cyriliky. Jeho tvar sa v minuskulnom aj majuskulnom variante zhoduje s tvarom písmena O v latinke. V bieloruskej a ruskej azbuke existuje samostatné písmeno pre jotovanú hlásku zapisovanú písmenom О, písmeno Ё.

V arménskom písme písmenu **О** zodpovedá písmeno Ո (ո), v gruzínskom písme písmeno ო.

V hlaholike písmenu **О** zodpovedá písmeno Ⱁ.

## Zdroj

Kategória:Písmená cyriliky
С

náhľad|Písmeno С

**С** (minuskula **с**) je písmeno cyriliky. Jeho tvar sa v minuskulnom aj majuskulnom variante zhoduje s tvarom písmena C v latinke.

V čiernohorskej azbuke existuje písmeno С́.

V latinke písmenu **С** zodpovedá písmeno S (s), v gruzínskom písme písmeno ს a v arménskom písme písmeno Ս (ս).

V hlaholike písmenu **С** zodpovedá písmeno Ⱄ.

## Zdroj

Kategória:Písmená cyriliky
П

náhľad|Písmeno П
**П** (minuskula **п**) je písmeno cyriliky. V ruskej azbuke je to 17. písmeno, v ukrajinskej azbuke 20. písmeno.

V kaukazských jazykoch je písmeno П súčasťou digrafov ПӀ a ПӀу, v osetčine je súčasťou digrafu Пъ.

V abcházštine sa vyskytuje variant písmena П, písmeno Ҧ, ktoré je v novších abcházskych textoch nahrádzané písmenom Ԥ.

V latinke písmenu **П** zodpovedá písmeno P (p), v gréckom písme v modernej gréčtine mu zodpovedá písmeno Π (π), v arménskom písme mu zodpovedá písmeno Պ (պ), v gruzínskom písme písmeno პ.

V hlaholike písmenu **П** zodpovedá písmeno Ⱂ.

## Zdroj

Kategória:Písmená cyriliky
Р

náhľad|Písmeno Р
**Р** (minuskula **р**) je písmeno cyriliky. Jeho tvar sa v minuskulnom aj majuskulnom variante zhoduje s tvarom písmena P v latinke.

V latinke písmenu **Р** zodpovedá písmeno R (r), v gréckom písme v modernej gréčtine mu zodpovedá písmeno Ρ (ρ), v gruzínskom písme písmeno რ a v arménskom písme písmeno Ռ (ռ).

V hlaholike písmenu **Р** zodpovedá písmeno Ⱃ.

## Zdroj

Kategória:Písmená cyriliky
Т

náhľad|Písmeno Т
**Т** (minuskula **т**) je písmeno cyriliky. Jeho tvar sa v minuskulnom aj majuskulnom variante zhoduje s tvarom majuskule písmena T v latinke.

V latinke písmenu **Т** zodpovedá písmeno T (t), v gréckom písme v modernej gréčtine mu zodpovedá písmeno Τ (τ), v arménskom písme mu zodpovedá písmeno Տ (տ), v gruzínskom písme písmeno ტ.

V hlaholike písmenu **Т** zodpovedá písmeno Ⱅ.

## Zdroj

Kategória:Písmená cyriliky
С́

**С́** (minuskula **с́**) je písmeno cyriliky. Bolo zavedené v roku 2009 pre potreby čiernohorčiny. Ide o variant písmena С. Písmeno sa vyslovuje ako písmeno Ś v poľštine, rovnako sa prepisuje do latinky.

## Zdroj

Kategória:Písmená cyriliky
Ќ

náhľad|Písmeno Ќ
**Ќ** (minuskula **ќ**) je písmeno cyriliky. Vyskytuje sa len v macedónskej azbuke. Nachádza sa na pozícii, na ktorej sa v srbskej azbuke nachádza písmeno Ћ. Jeho výslovnosť sa ale od výslovnosti písmena Ћ líši, ide o K s nádychom.

## Zdroj

Kategória:Písmená cyriliky
Ћ

náhľad|Písmeno Ћ
**Ћ** (minuskula **ћ**) je písmeno cyriliky. Vyskytuje sa len v srbskej a čiernohorskej azbuke. V macedónskej azbuke je na jeho pozícii písmeno Ќ.

Do latinky sa písmeno **Ћ** prepisuje ako Ć (ć).

## Zdroj

Kategória:Písmená cyriliky
Ф

náhľad|Písmeno Ф
**Ф** (minuskula **ф**) je písmeno cyriliky.

V latinke písmenu **Ф** zodpovedá písmeno F (f), v gréckom písme v modernej gréčtine mu zodpovedá písmeno Φ (ϕ).

V hlaholike písmenu **Ф** zodpovedá písmeno Ⱇ.

## Zdroj

Kategória:Písmená cyriliky
Х

náhľad|Písmeno Х
**Х** (minuskula **х**) je písmeno cyriliky. Jeho tvar sa v minuskulnom aj majuskulnom variante zhoduje s tvarom písmena X v latinke. Písmeno zachycuje hlásku v slovenčine zapisovanú ako ch.

V arménskom písme písmenu **Х** zodpovedá písmeno Խ (խ), v gruzínskom písme písmeno ხ.

V hlaholike písmenu **Х** zodpovedá písmeno Ⱈ.

## Zdroj

Kategória:Písmená cyriliky
У

náhľad|Písmeno У
**У** (minuskula **у**) je písmeno cyriliky.

V bulharskej azbuke a v azbukách východoslovanských jazykov existuje samostatné písmeno pre jotovanú hlásku zapisovanú písmenom У, písmeno Ю. V bieloruštine existuje navyše ešte písmeno Ў.

V latinke písmenu **У** zodpovedá písmeno U (u), v gruzínskom písme písmeno უ a v arménskom písme digraf ու.

V hlaholike písmenu **У** zodpovedá písmeno Ⱆ.

## Zdroj

Kategória:Písmená cyriliky
Ў

náhľad|Písmeno Ў
**Ў** (minuskula **ў**) je písmeno cyriliky. Zo slovanských jazykov sa vyskytuje len v bieloruskej azbuke, kde zachycuje hlásku, ktorá je v poľštine zapisovaná písmenom ł a v angličtine písmenom w.

Písmeno sa ďalej vyskytuje v azbukách karačaj-balkarčiny, chantyjčiny, mansijčiny a itelmenčiny.

## Zdroj

Kategória:Písmená cyriliky
Ш

náhľad|Písmeno Ш
**Ш** (minuskula **ш**) je písmeno cyriliky.

V abazijčine je písmeno **Ш** súčasťou digrafov ШӀ a Шв, v abcházštine je súčasťou digrafov Шь a Шә. V osetskej azbuke sa písmeno **Ш** nevyskytuje.

V latinke písmenu **Ш** zodpovedá písmeno Š (š) v jazykoch ktorých abecedy toto písmeno obsahujú, do angličtiny je prepisované ako Sh. V arménskom písme mu zodpovedá písmeno Շ (շ), v gruzínskom písme písmeno შ.

V hlaholike písmenu **Ш** zodpovedá písmeno Ⱎ.

## Zdroj

Kategória:Písmená cyriliky
Џ

náhľad|Písmeno Џ
**Џ** (minuskula **џ**) je písmeno cyriliky. Je obsiahnuté v srbskej, macedónskej, čiernohorskej a abcházskej azbuke. Písmeno bolo zavedené Vukom Karadžičom.

Písmeno (rovnako ako hláska), zodpovedá zvuku, ktorý bol pre srbský jazyk viac-menej cudzí a používa sa tak hlavne v slovách zahraničného pôvodu, predovšetkým tureckých (džamija, kujundžija, džep), ale tiež aj západných (džem, džokej...) Jeho pôvod je možné nájsť v starších slovanských abecedách, napr. cirkevnej slovančine.

V iných jazykoch písmenu Џ zodpovedajú digrafy дж alebo чж alebo písmena җ, ҷ a ӂ.

V arménskom písme písmenu **Џ** zodpovedá písmeno Ջ (ջ), v gruzínskom písme písmeno ჯ.

## Zdroj

Kategória:Písmená cyriliky
Щ

náhľad|Písmeno Щ
**Щ** (minuskula **щ**) je písmeno cyriliky.
 
V ruštine zachycuje dlhé mäkké *š* (zastarano *šč*), v ukrajinčine zachycuje hlásku *šč*, v bulharčine zachycuje hlásku *št*. V bieloruskej a srbskej azbuke sa nevyskytuje (hoci napríklad srbčina používa rad slov, v ktorých sa často vyskytuje kombinácia „št“).

Do angličtiny sa prepisuje ako *shch*, do nemčiny ako *schtsch* a do poľštiny ako *szcz*.

V hlaholike písmenu **Щ** zodpovedá písmeno Ⱋ.

## Zdroj

Kategória:Písmená cyriliky
Ъ

náhľad|Písmeno Ъ
**Ъ** (minuskula **ъ**) je písmeno cyriliky.

Pôvodne slúžilo na zachytenie tvrdého jeru, čo bola ultrakrátka samohláska *u*.

Vyskytuje sa len v bulharskej a ruskej cyrilike. V bulharčine sa používa na zachytenie hlásky , zapisovanej aj ako ə. V ruštine sa nazýva *tvrdý znak* () a používa sa na zabránenie palatalizácie spoluhlásky, po ktorej nasleduje jotovaná samohláska (napríklad дя sa číta ako *ďa*, kým дъя sa číta ako *dja*).

## Pozri aj
* Jer

## Zdroj

Kategória:Písmená cyriliky
Ы

náhľad|Písmeno Ы
**Ы** (minuskula **ы**) je písmeno cyriliky.

Písmeno sa vyvinulo z postupnosti písmen ъі alebo ъи a postupne došlo k jeho zjednodušeniu. Tento proces je zachytený aj v názve tohto písmena *jery* (ъ – *[[jer]]*, і – *y*).

Písmeno sa vyskytuje v bieloruskej, rusínskej a ruskej azbuke. V ukrajinskej azbuke slúži na zápis rovnakej hlásky písmeno И.

## Zdroj

Kategória:Písmená cyriliky
Ь

náhľad|Písmeno Ь
**Ь** (minuskula **ь**) je písmeno cyriliky.

Pôvodne slúžilo na zachytenie mäkkého jeru, čo bola ultrakrátka samohláska *i*.

V rôznych jazykoch sú jeho významy rôzne. V ruštine sa používa na označenie palatalizovanej spoluhlásky, podobne ako mäkčeň v slovenčine, a nazýva sa *mäkký znak* (, , ).

Písmeno je súčasťou písmen Љ, Њ a Ы.

## Pozri aj
* Ъ – tvrdý znak

## Zdroj

Kategória:Písmená cyriliky
Mrena škvrnitá

**Mrena škvrnitá** (*Barbus peloponnesius*) je sladkovodná lúčoplutvová ryba z čeľade kaprovité.

## Výskyt
Mrena škvrnitá sa vyskytuje v povodiach riek Dunaj, Visla, Dnester, ako aj na Balkánskom polostrove. Obýva horné toky riek, kde voda tečie po kamenistých pôdach alebo štrku.

## Opis
Mrena škvrnitá má pretiahnuté, vretenovité telo s cykloidálnymi šupinami, ústny otvor sa nachádza v dolnej časti a má dva páry fúzov. Plutvy má zaoblené, chvostová plutva je odsadená. Má zlatohnedú farbu škvŕn na bokoch s hnedým chrbátom.

Jej dĺžka môže dosahovať nad 60 centimetrov.

## Referencie

## Iné projekty

## Zdroj

Kategória:Kaprovité
Kategória:Najmenej ohrozené druhy
Ц

náhľad|Písmeno Ц
**Ц** (minuskula **ц**) je písmeno cyriliky.

V abcházštine sa vyskytuje variant písmena Ц, písmeno Ҵ.

V latinke písmenu **Ц** zodpovedá písmeno C (c) v slovanských jazykoch, prípadne digraf ts v germánskych jazykoch, v arménskom písme mu zodpovedá písmeno Ց (ց), v gruzínskom písme písmeno ც.

V hlaholike písmenu **Ц** zodpovedá písmeno Ⱌ.

## Zdroj

Kategória:Písmená cyriliky
Я

náhľad|Písmeno Я
**Я** (minuskula **я**) je písmeno cyriliky. Jeho tvar sa v minuskulnom aj majuskulnom variante zhoduje s tvarom majuskuly písmena R v latinke otočeného podľa zvislej osi. Výslovnostne zodpovedá výslovnosti slabiky *ja* v slovenčine (ak nasleduje po tvrdej spoluhláske, vyslovuje sa len ako *a*, *j* sa "vyčerpá" na zmäkčenie spoluhlásky, podobne ako sa v češtine *dě* vyslovuje ako [*ďe*]).

Písmeno je obsiahnuté v azbukách východoslovanských jazykov a bulharčiny. Vyskytuje sa vo väčšine azbúk neslovanských jazykov, nie je obsiahnuté napríklad v osetskej a abcházskej azbuke. Vo väčšine prípadov ide o posledné písmeno azbuky, s výnimkou kaukazských jazykov, ktoré majú ako posledné písmeno zaradené písmeno Ӏ (paločka).

Písmeno Я sa vyvinulo z písmena Ѧ (malý jus).

Chantyjčina využíva k zápisu aj variant písmena Я s diakritikou: Я̆.

## Zdroj

Kategória:Písmená cyriliky
Ҁ

náhľad|Písmeno Ҁ
**Ҁ** (minuskula **ҁ**) je už bežne nepoužívané písmeno cyriliky. Písmeno sa nevyskytovalo v slovách, používalo sa len na vyjadrenie číselnej hodnoty 90. Číselnou hodnotou zodpovedá svojmu gréckemu rovnomennému náprotivku Ϙ (ϙ), ten sa ale na bežné písanie v gréčtine používal.

Písmeno Ҁ nemá zodpovedajúci náprotivok v hlaholike.

## Zdroj

Kategória:Písmená cyriliky
Ѹ

náhľad|Písmeno Ѹ
**Ѹ** (minuskula **ѹ**) je už bežne nepoužívané písmeno cyriliky. Ide o ligatúru, ktorá bola časom zjednodušená do písmena У. Písmeno sa môže písať aj ako spojenie písmen О a У: ОУ. V minulosti boli obe komponenty ligatúry zapisované aj vo vertikálnej polohe (Ꙋ, minuskula ꙋ; objavuje sa napr. na konci 12. storočia v liste *Povela Bana Kulina*).

V hlaholike písmenu **Ѹ** zodpovedá písmeno Ⱆ.

## Zdroj

Kategória:Písmená cyriliky
Ѡ

náhľad|Písmeno Ѡ
**Ѡ** (minuskula **ѡ**) je už bežne nepoužívané písmeno cyriliky. Používa sa len v liturgických textoch. Keďže písmeno zachycuje rovnakú hlásku ako písmeno О, nebolo príliš často používané. Bolo používané pre prepis gréckeho písmena Ω (ω) alebo v dekoratívnych textoch. Ďalšie využitie našlo so vznikom ligatúry Ѿ pre predložku отъ (od).

V hlaholike písmenu **Ѡ** zodpovedá písmeno Ⱉ.

## Zdroj

Kategória:Písmená cyriliky
Ѿ

náhľad|Písmeno Ѿ
**Ѿ** (minuskula **ѿ**) je už bežne nepoužívané písmeno cyriliky. Vyvinulo sa z písmen Ѡ a Т ako ligatúra pre predložku отъ (od) a predponu от- (od-)

V hlaholike zodpovedajúce písmeno neexistuje.

## Zdroj

Kategória:Písmená cyriliky
Э

náhľad|Písmeno Э
**Э**, **э** (obrátené e, ) je 32. písmeno bieloruskej azbuky a 31. písmeno ruskej azbuky. Je obsiahnuté v azbukách aj neslovanských jazykov. Jeho výslovnosť zodpovedá výslovnosti hlásky e v slovenčine. Na rozdiel od písmena Е neovplyvňuje výslovnosť predchádzajúcej hlásky (Е v ruštine a bieloruštine ovplyvňuje výslovnosť predchádzajúcej hlásky podobne ako písmeno ě v češtine). V ukrajinčine existuje podobné písmeno Є.

V arménskom písme písmenu **Э** zodpovedá písmeno Է (է), v gruzínskom písme písmeno ე.

V hlaholike písmenu **Э** zodpovedá písmeno Ⰵ.

## Pozri aj
* Є

## Zdroj

Kategória:Písmená cyriliky
Kategória:Bieloruština
Kategória:Ruština
Gofer Bottov

**Gofer Bottov** () je malý hlodavec, ktorý žije v západnom USA a Mexiku v kyprej zemi.

## Základné údaje
* **Dĺžka:** 11-30 cm
* **Hmotnosť:** 45-55 g
* **Chvost:** 4-10 cm
* **Sociabilita:** samotár
* **Výskyt:** Z. USA až str. Mexiko v listnatých aj ihličnatých lesoch, na trávnatých plochách, na polopúšťach
* **Status:** bežný

## Opis
Žije prevažne samotársky. V kyprej zemi si vyhrabáva rozsiahle norové systémy- slúžia mu na to silné predné nohy s veľkými pazúrikmi. Má plochú hlavu, dlhé fúzy a malé uši kryté srsťou. Požiera korienky, hľuzy a iné podzemné časti rastlín. Vrchná časť tela je sivohnedá, spodná hnedooranžová. 

## Literatúra
* David Burnie (Hrsg.): *TIERE - Die große Bild-Enzyklopädie mit über 2000 Arten*. Dorling Kindersley, ISBN 3-8310-0202-9

## Iné projekty

## Externé odkazy
*DesertUSA - profil
*eNature - profil 
*The Mammals of Texas - profil 

## Zdroj

Kategória:Hlodavce
Holdingová štruktúra

**Holdingová štruktúra** alebo **holdingová organizácia** alebo **holding** je forma organizácie; ide o zoskupenie právne samostatných obchodných spoločností, ktoré sú navzájom viac alebo menej prepojené, a to majetkovo alebo personálne. Jedna z obchodných spoločností (tzv. holdingová spoločnosť alebo všeobecnejším názvom materská spoločnosť) má dominujúcu pozíciu, z ktorej riadi a kontroluje ďalšie spoločnosti (dcérske spoločnosti) patriace do holdingu. Materská spoločnosť môže kontrolovať konanie dcérskej spoločnosti a dohliadať na rozhodnutia jej manažmentu, ale nezaoberá sa jej bežným denným fungovaním.

Holding je forma kumulácie kapitálu. Kumulácia sa môže udiať rôznymi spôsobmi, napr.:
* prevzatím slabšieho podniku a včlenením ho do holdingu,
* Vytvorením obchodnej spoločnosti, ktorá má samostatnú právnu subjektivitu, ale je ekonomicky závislá od hlavnej spoločnosti.

Holdingové spoločnosti sú chránené pred stratami, ktoré vytvorili ich dcérske spoločnosti. Ak dcérska spoločnosť zbankrotuje, jej veritelia nemôžu dlh vymáhať od materskej spoločnosti.

Majetkové aktíva spoločností sa delia na:
* hlavné alebo kľúčové zdroje (tzv. core majetok), ktoré v spoločnosti produkujú hodnotu,
* vedľajšie aktíva (tzv. non-core majetok), ktoré nesúvisia s hlavným predmetom podnikania spoločnosti.

## Referencie

Kategória:Obchodné právo
Srdce (symbol)

náhľad|Srdce, symbol lásky
**Srdce** je v mnohých kultúrach rozšírený symbol, ktorý môže označovať lásku, všetko možné s ňou spojené.

Jeden z výkladov je, že znázornenie predstavuje štylizované figové listy. Tie sa v 2. tisícročí pred Kr., neskôr spoločne s listami brečtanu objavujú ako dekorácia na vázach a minojských freskách. V 8. storočí pred Kr. dekorujú korintskí maliari vázy figurálnymi zobrazeniami spoločne s brečtanovými listami a vinnými hroznami v podobe srdca. Brečtan v gréckej, rímskej a ranej kresťanskej kultúre symbolizoval večnú lásku.

V rytierskej literatúre 12. a 13. storočia sa objavujú listy brečtanu v milostných scénach, často zmaľované do červena; červená sama je pritom symbolom lásky. Dnes známy symbol červeného srdca sa rozšíril po Európe, k tomuto rozšíreniu napomohla tiež úcta k Najsvätejšiemu Srdcu Ježišovmu, ktoré je samo symbolom božej lásky k človeku, v katolíckej cirkvi. Symbol srdca sa dostal do heraldiky a ku koncu 15. storočia sa symbol srdca objavil tiež na kartách.

Symbol srdca sa ujal ako metafora ľudského srdca až medzi 13. a 16. storočím. Skôr sa k tomu istému používalo píniových šišiek či pyramídy.

Ako emotikon sa používa &lt;3. V Unicode existuje niekoľko symbolov srdca:

## Iné projekty

## Zdroj
* 

Kategória:Symboly
Simon Baker

**Simon Baker**, celým menom **Simon Baker-Denny** (30. júl 1969, Launceston, Austrália) je austrálsky herec. Od roku 2008 hral hlavnú postavu v seriáli *[[Mentalista]]*.

## Ocenenia
14. februára 2013 bol Simon Baker poctený hviezdou na Hollywoodskom chodníku slávy  pre jeho prínos pre zábavný priemysel. Jeho hviezda sa nachádza pod čislom 6352 Hollywood Blvd.

## Filmografia
### Filmy

## Seriály

## Iné projekty

## Externé odkazy
* Simon Baker 
* 

## Zdroj
* 

Kategória:Austrálski filmoví herci
Kategória:Austrálski televízni herci
Kategória:Držitelia ceny AACTA
Kategória:Naturalizované osobnosti USA
Ѻ

náhľad|Písmeno Ѻ
**Ѻ** (minuskula **ѻ**) je už bežne nepoužívané písmeno cyriliky. Ide o variant písmena О používaný na začiatku slovných koreňov (na začiatku slova, po predložke, v zložených slovách).

V hlaholike zodpovedajúce písmeno neexistuje.

## Zdroj

Kategória:Písmená cyriliky
Ꙗ

**Ꙗ** (minuskula **ꙗ**) je už bežne nepoužívané písmeno cyriliky. Používa sa len v liturgických textoch. Písmeno vzniklo z potreby rozlíšiť v písanej podobe hlásky *ě* a *ja*, ktoré boli pôvodne obe zapisované pomocou písmena Ѣ.

Písmeno Ꙗ nemá zodpovedajúci vlastný náprotivok v hlaholike, zodpovedá mu náprotivok písmena Ѣ, písmeno Ⱑ.

## Zdroj

Kategória:Písmená cyriliky
Ѥ

náhľad|Písmeno Ѥ
**Ѥ** (minuskula **ѥ**) je už bežne nepoužívané písmeno cyriliky. Používa sa len v liturgických textoch. V súčasnej ruštine mu výslovnosťou zodpovedá písmeno Е, v súčasnej ukrajinčine mu výslovnosťou zodpovedá písmeno Є.

Písmeno Ѥ nemá zodpovedajúci náprotivok v hlaholike.

## Zdroj

Kategória:Písmená cyriliky
Ѧ

náhľad|Písmeno Ѧ
[náhľad|V spodnej časti obrázku - vývoj písmena [Я z malého jusu]]
**Ѧ** (malý jus, minuskula **ѧ**) je už bežne nepoužívané písmeno cyriliky. Používa sa len v liturgických textoch. Písmeno označovalo slovanskú nosovku. V poľštine mu výslovnosťou odpovedá písmeno Ę.

Z písmena sa vyvinulo písmeno Я.

Písmeno existuje aj v jotovanom variante ako Ѩ (jotovaný malý jus).

Hoci písmeno je podobné písmenu Ⱑ (jat) v hlaholike, v hlaholike mu zodpovedá písmeno Ⱔ.

## Zdroj

Kategória:Písmená cyriliky
Salman Khan

**Salman Khan** môže byť:

* anglický prepis mena Salmán Chán (indický filmový herec)
* americký učiteľ, pozri Salman Khan (učiteľ)

Khan, Salman
Salman Khan (učiteľ)

**Salman Amin „Sal“ Khan** (* 11. október 1976, New Orleans, Louisiana, USA) je americký učiteľ a zakladateľ Khan Academy – webovej vzdelávacej stránky a neziskovej organizácie. Z malej kancelárie v svojom dome vytvoril 2 871 videí pokrývajúce široké spektrum akademických subjektov, hlavne matematiku a prírodné vedy.

## Život a vzdelanie
Narodil sa v New Orleans v zmiešanej bangladéšsko-indickej rodine. Je držiteľom troch akademických titulov z Massachusetts Institute of Technology: bakalárskeho z matematiky, magisterských z elektrotechniky a informatiky. Taktiež je držiteľom MBA z Harvard Business School.

## Zdroj

Kategória:Pedagógovia USA
Kategória:Osobnosti z New Orleansu
Kategória:Osobnosti USA bengálskeho pôvodu
Kategória:Osobnosti USA indického pôvodu
Ѣ

náhľad|Písmeno Ѣ
**Ѣ** (minuskula **ѣ**) alebo **jať** je bývalé (od 10. do začiatku 20. storočia bežne používané) písmeno cyriliky. Dnes sa používa už len v liturgických textoch v cirkevnej slovančine.

Písmeno pôvodne vyjadrovalo hlásku jať (má s ňou aj rovnaké meno), resp. v textoch, ktoré boli prepisom nejakej hlaholskej predlohy vyjadrovalo aj hlásku (j)a. Po zániku hlásky jať v slovanských jazykoch okolo 13. storočia písmeno ѣ vyjadrovalo rôzne hlásky, ktoré zaniknuté jať v jednotlivých jazykoch nahradili (napr. v ruštine e, v ukrajinčine i). V hlaholike písmenu ѣ zodpovedá písmeno Ⱑ, ale s tým rozdielom, že Ⱑ vyjadrovalo okrem hlásky jať aj hlásku (j)a, ktorú ѣ vyjadrovalo (ako bolo spomenuté vyššie) spravidla len pri prepisovaní hlaholských textov. Podrobnosti pozri v článku  jať (hláska).

Písmeno existuje aj v jotovanom variante ako Ꙓ (tzv. jotované jať), ale vyskytuje sa vzácne.

## Referencie


Kategória:Písmená cyriliky
Ѫ

náhľad|Písmeno Ѫ
**Ѫ** (veľký jus, minuskula **ѫ**) je už bežne nepoužívané písmeno cyriliky. Používa sa len v liturgických textoch. Písmeno zachycovalo slovanskú nosovku. V poľštine mu výslovnosťou zodpovedá písmeno Ą.

Nosovka ѫ sa časom v cirkevnej slovančine a v novo vznikajúcich slovanských jazykoch transformovala rôznymi spôsobmi. Nazálny komponent vo všetkých jazykoch, s výnimkou poľštiny, zmizol a nahradila ho buď dvojhláska ou, alebo prosté u (napr. v slovenčine, či juhoslovanských jazykoch).

Písmeno existuje aj v jotovanom variante ako Ѭ (jotovaný veľký jus).

V hlaholike mu zodpovedá písmeno Ⱘ.

## Zdroj

Kategória:Písmená cyriliky
Ѩ

náhľad|Písmeno Ѩ
**Ѩ** (jotovaný malý jus, minuskula **ѩ**) je už bežne nepoužívané písmeno cyriliky. Používa sa len v liturgických textoch. Písmeno zachycovalo slovanskú nosovku. V poľštine mu výslovnosťou zodpovedá slabika *ję*.

Písmeno je jotovaným variantom písmena Ѧ (malý jus).

V hlaholike mu zodpovedá písmeno Ⱗ.

## Zdroj
* 

Kategória:Písmená cyriliky
České národné florbalové družstvo mužov

**České národné florbalové družstvo mužov** je národné družstvo mužov, ktoré reprezentuje Česko v medzinárodných florbalových súťažiach, podujatiach a priateľských zápasoch. Funguje pod záštitou Českej florbalovej únie (ČFbU). Prvý medzinárodný zápas absolvovalo v roku 1994. V decembri 2018 mu patrilo vo svetovom rebríčku IFF 4. miesto.

Jeho najvýraznejším úspechom je striebro na Majstrovstvách sveta 2004. Naopak, najhoršie umiestnenie zaznamenalo na MS 2012, kde skončilo až na 7. mieste, keď vo štvrťfinále neprešlo cez Fínsko, a v súboji o 5. až 8. miesto ani cez Nórsko.

## Výsledky
;Majstrovstvá Európy 

;Majstrovstvá sveta 

;Kvalifikácia na MS

## Zápasy
(k 11. decembru 2018) 

## Referencie

## Pozri aj
* České národné florbalové družstvo žien

## Externé odkazy
* Oficiálna stránka Českej florbalovej únie 

## Zdroje
* České družstvo na stránke Medzinárodnej florbalovej federácie  
* České družstvo na stránke buelachfloorball.org 

Kategória:Národné florbalové družstvá
Florbal
Národné
Ꙓ

náhľad|Písmeno Ꙓ
**Ꙓ** (minuskula **ꙓ**) alebo **jotované jať** je už bežne nepoužívané písmeno cyriliky. Písmeno sa vyskytuje len v starých textoch a aj tam sa vyskytuje veľmi vzácne.

Písmeno je jotovaným variantom písmena Ѣ (jať).

V hlaholike zodpovedajúce písmeno neexistuje.

## Zdroj

Kategória:Písmená cyriliky
Ѱ

náhľad|Písmeno Ѱ
**Ѱ** (psí, minuskula **ѱ**) je už bežne nepoužívané písmeno cyriliky. Písmeno zachycovalo digraf *ps*. Bolo určené len pre používanie v slovách prevzatých z gréčtiny, občas sa ale vyskytlo aj v pôvodných slovanských slovách, napr. v slove *písal*, ktoré bolo možné napísať *ѱалъ* alebo *ѱлъ*.

V hlaholike zodpovedajúce písmeno neexistuje.

## Zdroj

Kategória:Písmená cyriliky
Ѳ

náhľad|Písmeno Ѳ
**Ѳ** (fita, minuskula **ѳ**) je už bežne nepoužívané písmeno cyriliky. Písmeno zachycovalo rovnakú hlásku ako písmeno Ф. Používalo sa len na prepis písmena Θ (theta) v slovách prevzatých z gréčtiny.

V hlaholike mu zodpovedá písmeno Ⱚ.

Písmeno je podobné písmenu Ө, ktoré sa používa v niektorých turkických a mongolských jazykoch.

## Zdroj

Kategória:Písmená cyriliky
Ѵ

náhľad|Písmeno Ѵ
**Ѵ** (ižica, minuskula **ѵ**) je už bežne nepoužívané písmeno cyriliky. Písmeno zachycovalo hlásku podobnú nemeckej hláske ü. Používalo sa predovšetkým pre slová prevzaté z gréčtiny.

V súčasných liturgických textoch je vyslovované buď ako *i* alebo ako *v*. Pokiaľ sa má Ѵ čítať ako *i* v prípade, kedy by sa čítala ako *v*, je nutné použiť variant Ѷ (Ѵ s diakritickým znamienkom nazývaným kendema).

V hlaholike mu zodpovedá písmeno Ⱛ.

## Zdroj

Kategória:Písmená cyriliky
Ꙟ

náhľad|Písmeno Ꙟ
**Ꙟ** (minuskula **ꙟ**) je zastarané písmeno cyriliky. Písmeno bolo používane v rumunčine pred rokom 1860 – 1862, kedy bola cyrilika nahradená latinkou. Písmeno zachycovalo zvuk, ktorý je v súčasnej rumunčine zapisovaný ako *în* alebo *îm*.

## Zdroj

Kategória:Písmená cyriliky
Ӑ

náhľad|Písmeno Ӑ
**Ӑ** (minuskula **ӑ**) je písmeno cyriliky.

Je používané v čuvaštine a od roku 2000 tiež v chantyjčine. Ide o variant písmena А. Písmeno je v majuskulnom aj minuskulnom variante tvarovo zhodné s písmenom Ă v latinke.

## Zdroj

Kategória:Písmená cyriliky
Koloman Uhrík

**Koloman (''Kalo'') Uhrík** (* 24. december 1932, Brezová pod Bradlom – † 16. august 2015, Trnava) bol slovenský spisovateľ, redaktor a scenárista.

## Životopis
Od roku 1934 žil v Trnave. Po maturite na gymnáziu bol prijatý na pedagogickú fakultu. Vďaka jeho prvej poviedke, ktorú v roku 1954 uverejnil Roháč, dostal ponuku pracovať v tomto dnes už neexistujúcom časopise.

Členom redakčného kolektívu bol od júla 1955 do júla 1991. Začínal ako reportér, potom redaktor vnútropolitického oddelenia, literárny redaktor, hlavný sekretár a zástupca šéfredaktora. V januári 1990 ho členovia redakcie zvolili za šéfredaktora. Po pätnástich mesiacoch v rámci reorganizácie z funkcie odišiel a zakrátko redakciu celkom opustil.

Na stránkach Roháča vstúpil do povedomia verejnosti najmä poviedkovou a fejtónovou tvorbou. Popri svojom hlavnom zamestnaní externe spolupracoval aj s rozhlasom, televíziou a inými masmédiami. Desať rokov sa podieľal na príprave rozhlasovej relácie *Kaleidofón*, je autorom knihy *Príbuznosti* a spoluautorom scenára k detskému filmu *Zločin slečny Bacilpýšky*.

Aj po odchode z Roháča zotrval v novinárskom povolaní. Najprv pracoval v novinách *Trnavský hlas*, neskôr spolu zakladal a viedol trnavský *Hlas ľudu*. Okrem toho prispieval aj do iných novín a časopisov. Patril k dlhoročným kmeňovým autorom týždenníka Extra a mesačníka Extra plus.

## Referencie

Kategória:Slovenskí spisovatelia
Kategória:Slovenskí novinári
Kategória:Slovenskí redaktori
Kategória:Slovenskí filmoví scenáristi
Kategória:Slovenskí rozhlasoví scenáristi
Kategória:Slovenskí televízni scenáristi
Kategória:Slovenskí scenáristi komiksov
Kategória:Osobnosti z Brezovej pod Bradlom
Ѭ

náhľad|Písmeno Ѭ
**Ѭ** (jotovaný veľký jus, minuskula **ѭ**) je už bežne nepoužívané písmeno cyriliky. Používa sa len v liturgických textoch. Písmeno zachycovalo slovanskú nosovku. V poľštine mu výslovnosťou zodpovedá slabika *ją*.

Písmeno je jotovaný variant písmena Ѫ (veľký jus).

V hlaholike mu zodpovedá písmeno Ⱙ.

## Zdroj

Kategória:Písmená cyriliky
Ѯ

náhľad|Písmeno Ѯ
**Ѯ** (ksí, minuskula **ѯ**) je už bežne nepoužívané písmeno cyriliky. Písmeno zachycovalo digraf *ks*. Bolo určené len na používanie v slovách prevzatých z gréčtiny na prepis písmena Ξ (ξ).

V hlaholike zodpovedajúce písmeno neexistuje.

## Zdroj

Kategória:Písmená cyriliky
Ӓ

náhľad|Písmeno Ӓ
**Ӓ** (minuskula **ӓ**), nazývané je písmeno latinky a cyriliky. Písmeno je v majuskulnom aj minuskulnom variante tvarovo zhodné v latinke aj cyrilike.

## Cyrilika
Používa sa v chantyjčine, v kildinskej saamčine a v západnej marijčine. Je to variant písmena А. 

## Zdroj

Kategória:Písmená cyriliky
Ә

náhľad|Písmeno Ә
**Ә** (minuskula **ә**) je písmeno cyriliky.

Jeho tvar sa v minuskulnom aj majuskulnom variante zhoduje s tvarom písmena Ə v latinke. Pužíva sa v baškirčine, v chakaštine, v kalmyčtine, v kazaštine a v tatárčine, kde zachycuje hlásku v nemčine zapisovanú ako *[[ä]]*, v dungančine, kde zachycuje hlásku [ ɤ ], v abcházštine, kde reprezentuje labializáciu predchádzajúcej spoluhlásky. Ďalej sa používa v chantyjčine, mansijčine, v itelmenčine.

Variant písmena je písmeno Ӛ.

## Zdroj

Kategória:Písmená cyriliky
Ӛ

náhľad|Písmeno Ӛ
**Ӛ** (minuskula **ӛ**) je písmeno cyriliky. Je to variant písmena Ә. Jeho tvar sa v minuskulnom aj majuskulnom variante zhoduje s tvarom písmena Ə v latinke doplnený o dve bodky nad písmenom. Používa sa v chantyjčine.

## Zdroj

Kategória:Písmená cyriliky
Ӕ

náhľad|Písmeno Ӕ
**Ӕ** (minuskula **ӕ**) je písmeno cyriliky.

Používa sa len v osetčine. Objavilo sa v čase, keď osetčina prechádzala v písanej forme z latinky na cyriliku, keď z latinky prevzala písmeno Æ.

## Zdroj

Kategória:Písmená cyriliky
Kategória:Osetčina
Ғ

náhľad|Písmeno Ғ
**Ғ** (minuskula **ғ**) je písmeno cyriliky.

Je to variant písmena Г. Používa sa v baškirčine, v chakaštine, v jagnóbčine, v jukagirčine, v kazaštine, v nivštine a v tadžičtine.

## Zdroj

Kategória:Písmená cyriliky
Ӷ

náhľad|Písmeno Ӷ
**Ӷ** (minuskula **ӷ**) je písmeno cyriliky.

Je to variant písmena Г. Vyskytuje sa v abcházštine, kde v novších textoch nahradzuje písmeno Ҕ, v ketčine, v nivštine a v stredosibírskej jupičtine.

## Zdroj

Kategória:Písmená cyriliky
Ҕ

náhľad|Písmeno Ҕ
**Ҕ** (minuskula **ҕ**) je písmeno cyriliky. Je to variant písmena Г.

Používa sa v abcházštine, v jakutčine a v juitčine. V abcházštine je v novších textoch nahradzované písmenom Ӷ.

## Zdroj

Kategória:Písmená cyriliky
Ӻ

náhľad|Písmeno Ӻ
**Ӻ** (minuskula **ӻ**) je písmeno cyriliky. Je to variant písmena Г. Používa sa len v nivštine.

## Zdroj

Kategória:Písmená cyriliky
Ӗ

náhľad|Písmeno Ӗ
**Ӗ** (minuskula **ӗ**) je písmeno cyriliky.

Používa sa len v čuvaštine. Písmeno je variant písmena Е. Jeho tvar sa v minuskulnom aj majuskulnom variante zhoduje s tvarom písmena Ĕ v latinke.

## Zdroj

Kategória:Písmená cyriliky
Ҽ

náhľad|Písmeno Ҽ
**Ҽ** (minuskula **ҽ**) je písmeno cyriliky.

Používa sa len v abcházštine. Jeho tvar je v minuskulnom aj majuskulnom variante podobný minuskule písmena Е. V abcházštine sa vyskytuje aj ďalší variant tohoto písmena, písmeno Ҿ.

## Zdroj

Kategória:Písmená cyriliky
Kategória:Abcházština
Proceratosaurus

**Proceratosaurus** je vyhynutý rod malého (asi 3 metre dlhého) dravého dinosaura, žijúceho v období strednej jury (asi pred 165 Ma) na území dnešného grófstva Gloucestershire vo Veľkej Británii. Jeho jediný druh je **Proceratosaurus bradleyi**.

## Klasifikácia
Pôvodne bol vzhľadom na prítomnosť rohu na nosnej časti lebky považovaný za predchodcu známejšieho rodu Ceratosaurus. Vďaka novým výskumom za pomoci počítačovej tomografie sa však zistilo, že išlo zrejme o najstaršieho známeho Tyrannosauroidea, vzdialeného predchodcu populárneho rodu Tyrannosaurus.

Jeho najbližší príbuzný bol čínsky rod Guanlong. Obaja sú členovia čeľade Proceratosauridae,  definovanej ako „všetky teropódy bližšie príbuzné rodu Proceratosaurus ako rodom Allosaurus, Compsognathus, Coelurus, Ornithomimus alebo Deinonychus“.

## Galéria

Súbor:Proceratosaurus estimated size.png|Veľkostné porovnanie a človekom


## Referencie

## Zdroj
* 

Kategória:Tyrannosauroidea
Kategória:Jurské dinosaury
Kategória:Dinosaury z Európy
Г̡

**Г̡** (minuskula **г̡**) je písmeno cyriliky. Je to variant písmena Г. Používa sa v ketčine.

## Zdroj

Kategória:Písmená cyriliky
Guntram Bohatý

**Guntram Bohatý** (nemecky *Guntram der Reiche*, latinsky *Guntradamus dives*) (* asi 920 – † 973) bol ríšsky gróf v oblasti Breisgau a je považovaný za praotca rodu Habsburgovcov.

## Životopis
Guntram, neskôr nazývaný Bohatý, pochádzal z eberhardskej vetvy významného ríšskeho rozrodu Etichonovcov, ktorý bol pravdepodobne fransko - burgundsko - vizigótskeho pôvodu a ktorého domínium ležalo na území dnešného Alsaska a Porýnia.

Napriek svojmu významu a vplyvu bol Guntram na ríšskom sneme v auguste 952 v Augsburgu obvinený zo zrady a bola mu na príkaz samotného cisára odňatá veľká časť jeho majetku. Napriek tomu si udržal určitý vplyv a majetok, ale vplyv zrovnateľný s pôvodnou pozíciou získali až Guntramovi vnuci, z ktorých Radbot, klettgauský gróf, založil opátstvo Muri, miesto posledného odpočinku prvých Habsburgovcov. Aj vďaka tomuto spojeniu je Guntram považovaný za praotca rodu Habsburgovcov. Radbot je tiež jedným z možných zakladateľov hradu Habichtsburg, ktorý dal neskôr meno slávnemu rodu Habsburtovcov, ale jeho účasť na tomto akte nie je istá a alternatívna teória hovorí o tom, že hrad Habischtsburg založil až Werner Habsburský.

Hlavným dôkazom pre tvrdenie, že Guntram Bohatý je predkom rodu Habsburgovcov sú práve zápisy v opátstve Muri. Napriek týmto záznamom nie je úplne isté, či bol naozaj Guntram predkom rodu Habsburgovcov, ale javí sa ako najpravdepodobnejší a historicky doložený.

## Deti
O Guntramových deťoch nie je veľa vierohodných informácií, ale predpokladá sa, že mal troch synov - Lancelin (Landold) (*955/960 - † 991), Eberhard a Kancelin, pričom ale Lancelin a Kancelin sú niekedy pokladaní za jednu a tu istú osobu. 

## Zdroj

Kategória:Narodenia v 10. storočí
Kategória:Úmrtia v 937
Kategória:Habsburgovci